text: Küsimusele, kuidas tal võib Eurovisioni finaalvõistlusel Kopenhaagenis minna, vastas Tanja, et ei mõista esialgu midagi ennustada. «Praegu ei oska midagi öelda, ma loodan, et ma leian vähemalt oma garderoobi üles,» naeris ta ja tunnistas, et pea on igasuguseid mõtteid täis ja süda peksab rinnus. «Adrenaliin niimoodi lööb praegu, hästi veider tunne on: hetkel see on kõik, mida saab soovida!» ütles Tanja, rõõmupisaraid tagasi hoides.